KIRJALLINEN KYSYMYS E-2166/02 esittäjä(t): Rosa Miguélez Ramos (PSE) komissiolle. Ajoverkkojen laiton käyttö.



Virallinen lehti nro 028 E , 06/02/2003 s. 0193 - 0194



KIRJALLINEN KYSYMYS E-2166/02 esittäjä(t): Rosa Miguélez Ramos (PSE) komissiolle (18. heinäkuuta 2002) Aihe: Ajoverkkojen laiton käyttö Eurooppalaisen 4. heinäkuuta 2002 ilmestyneen Faro de Vigo -lehden mukaan irlantilainen, Belizen lipun alla purjehtiva Albatros-kalastusalus on yrittänyt purkaa Vigon satamassa 36 tonnia ajoverkoilla pyydettyä tonnikalaa. Tämän pyydyksen käyttö on ollut kiellettyä yhteisön vesillä 1. tammikuuta 2002 lähtien. Satama- ja tarkastusviranomaiset kielsivät saaliin purkamisen, minkä vuoksi Albatros lähti kohti Irlantia yrittääkseen purkaa irlantilaisessa satamassa lastinsa. Onko komissio tietoinen tästä? Mihin toimiin se on ryhtynyt tai aikoo ryhtyä? Onko komissio havainnut tai jäsenvaltioiden tarkastusyksiköt havainneet ajoverkkojen käyttökiellon tultua voimaan sääntöä koskevia rikkomuksia? Mikäli näin on, voisiko komissio kertoa missä näin on tapahtunut ja mihin toimiin on ryhdytty niin aluksen kuin mahdollisten purettujen saaliidenkin suhteen? Toisaalta Kantabrian rannikolla parhaillaan tonnikalaa pyytävät kalastajat ovat havainneet näillä kalavesillä ranskalaiselta Yeun saarelta peräisin olevia aluksia, jotka käyttävät saartopyydyksiä. Espanjan laivastolta tämän verkon käyttö on kielletty, koska on erittäin vähän valikoiva ja aiheuttaa runsaasti sivusaaliita. Mikä on komission arvio tästä asiasta? Aikooko se ryhtyä toimiin saartopyydysten käytön kieltämiseksi tonnikalan pyynnissä Kantabrian vesillä? Franz Fischlerin komission puolesta antama vastaus (22. elokuuta 2002) Komissio on tietoinen Belizessä rekisteröidyn Albatros II -aluksen harjoittamasta valkotonnikalan kalastustoiminnasta Kansainvälisen Altantin tonnikalan suojelukomission (ICCAT) sopimusalueella. Espanjan viranomaiset ovat ilmoittaneet komissiolle havainneensa Albatros II -aluksen avomerellä. Alus kalasti ICCAT:n säilyttämistoimenpiteiden vastaisesti erityisesti käyttämällä ajoverkkoja. Komissio on pyytänyt ICCAT:n sihteeristöä välittämään kyseisen tiedon kaikille sopimuspuolille. Lisäksi Scottish Sea Fishery Protection Agency (SFPA) on raportoinut komissiolle saman aluksen aikeista purkaa lastinsa Lochinverin satamassa Skotlannissa 26. heinäkuuta 2002. SFPA salli aluksen satamaantulon polttoainetäydennystä varten, mutta ei antanut sille lupaa valkoturskalastin purkamiseen. SFPA välitti tiedon yhä kalalastissa olevan aluksen poistumisesta Irlannin viranomaisille. Komissio on tietoinen siitä, että ajoverkkojen käyttökiellon täytäntöönpano aiheuttaa ongelmia eräillä alueilla. Se on kuitenkin sitoutunut varmistamaan kiellon tiukan noudattamisen, ja mikäli todetaan yhteisön oikeutta koskevia rikkomistapauksia, kyseisiä jäsenvaltioita vastaan ryhdytään asianmukaisiin toimenpiteisiin. Pesäverkot ovat yleensä melko valikoivia, koska saalis on näkyvillä jo ennen verkkojen nostamista alukseen. Niin kauan kun ei ole olemassa tieteellistä näyttöä pesäverkkojen käytön kieltämiseksi tonnikalan pyynnissä, komissio ei aio toteuttaa toimenpiteitä niiden käytön kieltämiseksi valkotonnikalan pyyntitarkoituksiin.